title: 2004/618/ΕΚ: Απόφαση του Συμβουλίου, της 11ης Αυγούστου 2004, για σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Πακιστάν σύμφωνα με το άρθρο XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της Ευρωπαϊκής Κοινότητας ο οποίος προσαρτάται στη ΓΣΔΕ 1994

text:
               28.8.2004

               EL

               Επίσημη Εφημερίδα της Ευρωπαϊκής Ένωσης

               L 279/23

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 11ης Αυγούστου 2004
   για σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Πακιστάν σύμφωνα με το άρθρο XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της Ευρωπαϊκής Κοινότητας ο οποίος προσαρτάται στη ΓΣΔΕ 1994
   (2004/618/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 26 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις δυνάμει του άρθρου XXVIII της ΓΣΔΕ 1994 με σκοπό την τροποποίηση ορισμένων παραχωρήσεων για το ρύζι. Κατά συνέπεια, στις 2 Ιουλίου 2003, η Κοινότητα ανακοίνωσε στον ΠΟΕ την πρόθεσή της να τροποποιήσει ορισμένες παραχωρήσεις στον πίνακα CXL της ΕΚ.

               (2)

               Οι διαπραγματεύσεις διεξήχθησαν από την Επιτροπή σε διαβούλευση με την επιτροπή που συστάθηκε με το άρθρο 133 της συνθήκης και στο πλαίσιο των οδηγιών διαπραγμάτευσης που εκδόθηκαν από το Συμβούλιο.

               (3)

               Η Επιτροπή διαπραγματεύτηκε με τις Ηνωμένες Πολιτείες της Αμερικής, οι οποίες έχουν ενδιαφέρον κύριου προμηθευτή όσον αφορά τα προϊόντα του κωδικού ΕΣ 1006 20 (αποφλοιωμένο ρύζι) και ενδιαφέρον βασικού προμηθευτή όσον αφορά τα προϊόντα του κωδικού ΕΣ 1006 30 (λευκασμένο ρύζι), με την Ταϊλάνδη, η οποία έχει ενδιαφέρον κύριου προμηθευτή όσον αφορά τα προϊόντα του κωδικού ΕΣ 1006 30 (λευκασμένο ρύζι) και ενδιαφέρον βασικού προμηθευτή όσον αφορά τα προϊόντα του κωδικού ΕΣ 1006 20 (αποφλοιωμένο ρύζι) καθώς και με την Ινδία και το Πακιστάν που έχουν, εκάστη, ενδιαφέρον βασικού προμηθευτή όσον αφορά τα προϊόντα του κωδικού ΕΣ 1006 20 (αποφλοιωμένο ρύζι).

               (4)

               Για να διασφαλισθεί ότι η συμφωνία θα εφαρμοσθεί πλήρως από την 1η Σεπτεμβρίου 2004 και εν αναμονή της τροποποίησης του κανονισμού (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1), θα πρέπει να εξουσιοδοτηθεί η Επιτροπή για τη θέσπιση προσωρινών παρεκκλίσεων από τον εν λόγω κανονισμό.

               (5)

               Τα μέτρα που είναι αναγκαία για την εφαρμογή της παρούσας απόφασης θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (2),

               (6)

               Η Επιτροπή διαπραγματεύτηκε επιτυχώς συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Πακιστάν. Η συμφωνία θα πρέπει, επομένως, να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Πακιστάν, σύμφωνα με το άρθρο XXVIII της ΓΔΣΕ 1994, για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της ΕΚ ο οποίος προσαρτάται στη ΓΣΔΕ 1994, εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Στο βαθμό που απαιτείται ώστε να καταστεί δυνατή η πλήρης εφαρμογή της παρούσας συμφωνίας έως την 1η Σεπτεμβρίου 2004, η Επιτροπή δύναται να παρεκκλίνει από τον κανονισμό (ΕΚ) αριθ. 1785/2003, σύμφωνα με τη διαδικασία που αναφέρεται στο άρθρο 3 παράγραφος 2 της παρούσας απόφασης, έως ότου τροποποιηθεί ο εν λόγω κανονισμός, αλλά όχι αργότερα από τις 30 Ιουνίου 2005.
   Άρθρο 3
   1.   Η Επιτροπή επικουρείται από την επιτροπή διαχείρισης σιτηρών, η οποία συστάθηκε βάσει του άρθρου 25 του κανονισμού (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (3).
   2.   Οσάκις γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.
   Η προθεσμία που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.
   3.   Η επιτροπή θεσπίζει τον εσωτερικό της κανονισμό.
   Άρθρο 4
   Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα (4).

      Βρυξέλλες, 11 Αυγούστου 2004.

            Για το Συμβούλιο

            Ο Πρόεδρος

         Β. BOT

      (1)  ΕΕ L 270 της 21.10.2003, σ. 96.

      (2)  ΕΕ L 184 της 17.7.1999, σ. 23.

      (3)  ΕΕ L 270 της 21.10.2003, σ. 78.

      (4)  Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης.
   ΣΥΜΦΩΝΊΑ ΥΠΌ ΜΟΡΦΉΝ ΑΝΤΑΛΛΑΓΉΣ ΕΠΙΣΤΟΛΏΝ
   μεταξύ της Ευρωπαϊκής Κοινότητας και του Πακιστάν σύμφωνα με τον άρθρο XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της Κοινότητας ο οποίος προσαρτάται στην ΓΣΔΕ 1994
   Αξιότιμε κύριε,
   Μετά τις διαπραγματεύσεις μεταξύ της Ευρωπαϊκής Κοινότητας (ΕΚ) και του Πακιστάν δυνάμει του άρθρου XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της ΕΚ, ο οποίος προσαρτάται στη Γενική Συμφωνία Δασμών και Εμπορίου του 1994 (ΓΣΔΕ 1994), η ΕΚ συμφωνεί σχετικά με τα ακόλουθα συμπεράσματα.
   Οριστικό καθεστώς εισαγωγής
   Το ύψος του δασμού για το αποφλοιωμένο ρύζι (κωδικός ΣΟ 1006 20) ανέρχεται σε 65 EUR/τόνο.
   Όσον αφορά το καθεστώς εισαγωγής για το αποφλοιωμένο ρύζι (κωδικοί ΣΟ 1006 20 17 και ΣΟ 1006 20 98) των ποικιλιών Kernel (Basmati), Basmati 370, Pusa Basmati και Super Basmati, ο ειδικότερος πάγιος συντελεστής δασμού της ΕΚ είναι μηδενικός. Εν προκειμένω:

               —

               θεσπίζεται ένα κοινοτικό σύστημα συνοριακού ελέγχου που βασίζεται στην ανάλυση του DNA. Το Πακιστάν συνεργάζεται ενεργώς με την ΕΚ για την υλοποίηση του εν λόγω συστήματος ελέγχου, ενώ η ΕΚ παρέχει την κατάλληλη συναφή τεχνική βοήθεια,

               —

               είναι σαφές ότι το ρύζι Basmati των ποικιλιών που προαναφέρθηκαν παράγεται σε ορισμένες γεωγραφικές περιοχές και ότι το Πακιστάν θα προστατεύσει το ρύζι Basmati ως γεωγραφική ένδειξη. Η ΕΚ θα αποδεχόταν το αίτημα για την προστασία του ρυζιού Basmati ως γεωγραφικής ένδειξης βάσει του κανονισμού (ΕΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης γεωργικών προϊόντων και των τροφίμων (1). Η ΕΚ θα διεκπεραιώσει την εν λόγω αίτηση όσο το δυνατόν συντομότερα. Η ΕΚ παρέχει την αναγκαία συναφή τεχνική βοήθεια.

         Μεταβατική ρύθμιση
   Από την 1η Σεπτεμβρίου 2004 και έως την ημερομηνία έναρξης ισχύος του εν λόγω κοινοτικού συστήματος ελέγχου, η ΕΚ πρέπει να θεσπίσει ένα μεταβατικό καθεστώς όσον αφορά το αποφλοιωμένο ρύζι (κωδικοί ΣΟ 1006 20 17 και 1006 20 98) των ποικιλιών που περιγράφονται ανωτέρω με βάση τα ακόλουθα στοιχεία.
   Ο αυτόνομα εφαρμοζόμενος δασμολογικός συντελεστής της ΕΚ είναι μηδενικός. Ωστόσο, αν σημειωθεί διαταραχή στην αγορά, η ΕΚ θα πραγματοποιήσει διαβουλεύσεις με τις αρμόδιες αρχές του Πακιστάν ώστε να συμφωνηθεί η ενδεδειγμένη λύση. Αν δεν επιτευχθεί συμφωνία, η ΕΚ επιφυλλάσσεται του δικαιώματος να επανέλθει στον πάγιο συντελεστή δασμού ύψους 65 EUR/τόνο όσον αφορά το αποφλοιωμένο ρύζι (κωδικός ΣΟ 1006 20).
   Γενικά
   Για τους σκοπούς της παρούσας συμφωνίας:

               —

               η ΕΚ θεσπίζει χωριστές δασμολογικές κλάσεις για το ρύζι Basmati των ποικιλιών που αναφέρονται στις συμφωνίες με την Ινδία και το Πακιστάν,

               —

               οι αρμόδιες αρχές του Πακιστάν εξακολουθούν να εκδίδουν πιστοποιητικά γνησιότητας πριν από την έκδοση των αδειών εισαγωγής και, κατά συνέπεια, διατηρείται το ισχύον σύστημα χορήγησης των πιστοποιητικών γνησιότητας.

         Η ΕΚ αναγνωρίζει ότι το Πακιστάν έχει αρχικά διαπραγματευτικά δικαιώματα όσον αφορά τις παραχωρήσεις που προσδιορίζονται στην παρούσα επιστολή.
   Η παρούσα συμφωνία εγκρίνεται από τα μέρη σύμφωνα με τις οικείες διαδικασίες τους.
   Οι διατάξεις της παρούσας συμφωνίας εφαρμόζονται από την 1η Σεπτεμβρίου 2004.
   Παρακαλώ, να επιβεβαιώσετε τη συμφωνία της κυβέρνησής σας όσον αφορά τα ανωτέρω.
   Με εκτίμηση,

      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      Por la Comunidad Europea
      Za Evropské společenstvί
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar

   Αξιότιμε κύριε,
   Λαμβάνω την τιμή να σας γνωρίσω τη λήψη της επιστολής σας με σημερινή ημερομηνία, η οποία έχει ως εξής:
   «Μετά τις διαπραγματεύσεις μεταξύ της Ευρωπαϊκής Κοινότητας (ΕΚ) και του Πακιστάν δυνάμει του άρθρου XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της ΕΚ ο οποίος προσαρτάται στη Γενική Συμφωνία Δασμών και Εμπορίου του 1994 (ΓΣΔΕ 1994), η ΕΚ συμφωνεί σχετικά με τα ακόλουθα συμπεράσματα.
   Οριστικό καθεστώς εισαγωγής
   Το ύψος του δασμού για το αποφλοιωμένο ρύζι (κωδικός ΣΟ 1006 20) ανέρχεται σε 65 EUR/τόνο. Όσον αφορά το καθεστώς εισαγωγής για το αποφλοιωμένο ρύζι (κωδικοί ΣΟ 1006 20 17 και ΣΟ 1006 20 98) των ποικιλιών Kernel (Basmati), Basmati 370, Pusa Basmati και Super Basmati, ο ειδικότερος πάγιος συντελεστής δασμού της ΕΚ είναι μηδενικός. Εν προκειμένω:

               —

               θεσπίζεται ένα κοινοτικό σύστημα συνοριακού ελέγχου που βασίζεται στην ανάλυση του DNA. Το Πακιστάν συνεργάζεται ενεργώς με την ΕΚ για την υλοποίηση του εν λόγω συστήματος ελέγχου, ενώ η ΕΚ παρέχει την κατάλληλη συναφή τεχνική βοήθεια,

               —

               είναι σαφές ότι το ρύζι Basmati των ποικιλιών που προαναφέρθηκαν, παράγεται σε ορισμένες γεωγραφικές περιοχές και ότι το Πακιστάν θα προστατεύσει το ρύζι Basmati ως γεωγραφική ένδειξη. Η ΕΚ θα αποδεχόταν το αίτημα για προστασία του ρυζιού Basmati ως γεωγραφικής ένδειξης βάσει του κανονισμού (ΕΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης γεωργικών προϊόντων και των τροφίμων (2). Η ΕΚ θα διεκπεραιώσει την εν λόγω αίτηση όσο το δυνατόν συντομότερα. Η ΕΚ παρέχει την αναγκαία συναφή τεχνική βοήθεια.

         Μεταβατική ρύθμιση
   Από την 1η Σεπτεμβρίου 2004 και έως την ημερομηνία έναρξης ισχύος του εν λόγω κοινοτικού συστήματος ελέγχου, η ΕΚ πρέπει να θεσπίσει ένα μεταβατικό καθεστώς όσον αφορά το αποφλοιωμένο ρύζι (κωδικοί ΣΟ 1006 20 17 και 1006 20 98) των ποικιλιών που περιγράφονται ανωτέρω με βάση τα ακόλουθα στοιχεία.
   Ο αυτόνομα εφαρμοζόμενος δασμολογικός συντελεστής της ΕΚ είναι μηδενικός. Ωστόσο, αν σημειωθεί διαταραχή στην αγορά, η ΕΚ θα πραγματοποιήσει διαβουλεύσεις με τις αρμόδιες αρχές του Πακιστάν ώστε να συμφωνηθεί η ενδεδειγμένη λύση. Αν δεν επιτευχθεί συμφωνία, η ΕΚ επιφυλλάσσεται του δικαιώματος να επανέλθει στον πάγιο συντελεστή δασμού ύψους 65 EUR/τόνο όσον αφορά το αποφλοιωμένο ρύζι (κωδικός ΣΟ 1006 20).
   Γενικά
   Για τους σκοπούς της παρούσας συμφωνίας:

               —

               η ΕΚ θεσπίζει χωριστές δασμολογικές κλάσεις για το ρύζι Basmati των ποικιλιών που αναφέρονται στις συμφωνίες με την Ινδία και το Πακιστάν,

               —

               οι αρμόδιες αρχές του Πακιστάν εξακολουθούν να εκδίδουν πιστοποιητικά γνησιότητας πριν από την έκδοση των αδειών εισαγωγής και, κατά συνέπεια, διατηρείται το ισχύον σύστημα χορήγησης των πιστοποιητικών γνησιότητας.

         Η ΕΚ αναγνωρίζει ότι το Πακιστάν έχει αρχικά διαπραγματευτικά δικαιώματα όσον αφορά τις παραχωρήσεις που προσδιορίζονται στην παρούσα επιστολή.
   Η παρούσα συμφωνία εγκρίνεται από τα μέρη σύμφωνα με τις οικείες διαδικασίες τους.
   Οι διατάξεις της παρούσας συμφωνίας εφαρμόζονται από την 1η Σεπτεμβρίου 2004.
   Παρακαλώ, να επιβεβαιώσετε τη συμφωνία της κυβέρνησής σας όσον αφορά τα ανωτέρω.»
   Το Πακιστάν έχει την τιμή να επιβεβαιώσει τη συμφωνία του όσον αφορά το περιεχόμενο αυτής της επιστολής.
   Με εκτίμηση,

      Done at Brussels,
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      On behalf of Pakistan
      En nombre de Pakistán
      Za Pákistán
      På Pakistans vegne
      Im Namen Pakistans
      Pakistani nimel
      Εξ ονόματος του Πακιστάν
      Au nom du Pakistan
      Per il Pakistan
      Pakistānas vārdā
      Pakistano vardu
      Pakisztán nevében
      Għan-nom tal-Pakistan
      Namens Pakistan
      W imieniu Pakistanu
      Pelo Paquistão
      V mene Pakistanu
      V imenu Pakistana
      Pakistanin puolesta
      På Pakistans vägnar

      (1)  ΕΕ L 208 της 24.7.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).

      (2)  ΕΕ L 208 της 24.7.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).


Avis juridique important

|

32002D0115

2002/115/ΕΚ,Ευρατόμ: Απόφαση του Συμβουλίου, της 21ης Ιανουαρίου 2002, για το διορισμό ενός μέλους από τις Κάτω Χώρες στην Οικονομική και Κοινωνική Επιτροπή

Επίσημη Εφημερίδα αριθ. L 043 της 14/02/2002 σ. 0020 - 0020

Απόφαση του Συμβουλίουτης 21ης Ιανουαρίου 2002για το διορισμό ενός μέλους από τις Κάτω Χώρες στην Οικονομική και Κοινωνική Επιτροπή(2002/115/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),εκτιμώντας ότι μετά την παραίτηση του κ. J.J. van DIJK, η οποία γνωστοποιήθηκε στο Συμβούλιο στις 15 Οκτωβρίου 2001, έχει κενωθεί μια θέση μέλους στην προαναφερόμενη Επιτροπή,έχοντας υπόψη τις υποψηφιότητες που πρότεινε η Κυβέρνηση των Κάτω Χωρών,έχοντας λάβει τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνοΟ κ. E. van VELSEN διορίζεται μέλος της Οικονομικής και Κοινωνικής Επιτροπής, σε αντικατάσταση του κ. J.J. van DIJK και για το υπόλοιπο της θητείας του, δηλαδή έως τις 20 Σεπτεμβρίου 2002.Βρυξέλλες, 21 Ιανουαρίου 2002.Για το ΣυμβούλιοΟ ΠρόεδροςM. Arias Cañete(1) ΕΕ L 257 της 19.9.1998, σ. 37.


title: Απόφαση (ΕΕ) 2016/123 του Συμβουλίου, της 26ης Οκτωβρίου 2015, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας ενισχυμένης εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας του Καζαχστάν, αφετέρου

text:
               4.2.2016

               EL

               Επίσημη Εφημερίδα της Ευρωπαϊκής Ένωσης

               L 29/1

         ΑΠΌΦΑΣΗ (ΕΕ) 2016/123 ΤΟΥ ΣΥΜΒΟΥΛΊΟΥ
   της 26ης Οκτωβρίου 2015
   για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας ενισχυμένης εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας του Καζαχστάν, αφετέρου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37 και το άρθρο 31 παράγραφος 1,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91, το άρθρο 100 παράγραφος 2 και τα άρθρα 207 και 209, σε συνδυασμό με το άρθρο 218 παράγραφος 5 και το άρθρο 218 παράγραφος 8 δεύτερο εδάφιο,
   Έχοντας υπόψη την κοινή πρόταση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 13 Απριλίου 2011, το Συμβούλιο εξουσιοδότησε την Επιτροπή να αρχίσει διαπραγματεύσεις με τη Δημοκρατία του Καζαχστάν για μια συμφωνία ενισχυμένης εταιρικής σχέσης και συνεργασίας (η «συμφωνία»).

               (2)

               Οι διαπραγματεύσεις για τη συμφωνία ήταν επιτυχείς και η συμφωνία μονογραφήθηκε στις 20 Ιανουαρίου 2015.

               (3)

               Το άρθρο 281 της συμφωνίας προβλέπει την προσωρινή εφαρμογή της συμφωνίας, εξ ολοκλήρου ή εν μέρει, πριν από την έναρξη ισχύος της.

               (4)

               Η συμφωνία θα πρέπει να υπογραφεί εξ ονόματος της Ένωσης και να εφαρμοστεί εν μέρει σε προσωρινή βάση, εν αναμονή της ολοκλήρωσης των διαδικασιών σύναψής της.

               (5)

               Η υπογραφή της συμφωνίας εξ ονόματος της Ένωσης και η προσωρινή εφαρμογή τμημάτων της συμφωνίας μεταξύ της Ένωσης και της Δημοκρατίας του Καζαχστάν δεν επηρεάζει την κατανομή των αρμοδιοτήτων μεταξύ της Ένωσης και των κρατών μελών της σύμφωνα με τις συνθήκες,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η υπογραφή εξ ονόματος της Ένωσης της συμφωνίας ενισχυμένης εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας του Καζαχστάν, αφετέρου, εγκρίνεται εξ ονόματος της Ευρωπαϊκής Ένωσης, με την επιφύλαξη της σύναψης της εν λόγω συμφωνίας.
   2.   Το κείμενο της προς υπογραφή συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδιο/-α να υπογράψει-ουν τη συμφωνία εξ ονόματος της Ένωσης.
   Άρθρο 3
   1.   Εν αναμονή της έναρξης ισχύος της, σύμφωνα με το άρθρο 281 της συμφωνίας και με την επιφύλαξη των κοινοποιήσεων που προβλέπονται σε αυτήν, εφαρμόζονται προσωρινά μεταξύ της Ένωσης και της Δημοκρατίας της Καζαχστάν τα ακόλουθα τμήματα της συμφωνίας, αλλά μόνο στον βαθμό που καλύπτουν θέματα εμπίπτοντα στην αρμοδιότητα της Ένωσης, συμπεριλαμβανομένων των θεμάτων που εμπίπτουν στην αρμοδιότητα της Ένωσης να ορίζει και να εφαρμόζει κοινή εξωτερική πολιτική και πολιτική ασφάλειας:

               α)

               τίτλος I·

               β)

               τίτλος II: άρθρα 4, 5, 9 και 10·

               γ)

               τίτλος III (πλην των άρθρων 56 και 58, το άρθρο 62 στον βαθμό που αφορά την ποινική μεταχείριση των δικαιωμάτων διανοητικής ιδιοκτησίας και το άρθρο 147).
               Η προσωρινή εφαρμογή του άρθρου 141 δεν επηρεάζει τα κυριαρχικά δικαιώματα των κρατών μελών στα κοιτάσματα υδρογονανθράκων σύμφωνα με το διεθνές δίκαιο, συμπεριλαμβανομένων των δικαιωμάτων και υποχρεώσεών τους ως μερών της σύμβασης των Ηνωμένων Εθνών του 1982 για το δίκαιο της θάλασσας·

               δ)

               τίτλος IV: κεφάλαια 5, 6 και 7 (πλην του άρθρου 210 στοιχείο γ), και του άρθρου 212 στοιχεία β), στ), ζ), η) και θ)) και τα κεφάλαια 12 και 15·

               ε)

               τίτλος V: άρθρο 235 και άρθρο 238 (πλην των παραγράφων 2 και 3)·

               στ)

               τίτλος VI: κεφάλαια 5 και 9·

               ζ)

               τίτλος VII·

               η)

               τίτλος VIII (στον βαθμό που οι διατάξεις του εν λόγω τίτλου περιορίζονται στη διασφάλιση της προσωρινής εφαρμογής της συμφωνίας)·

               θ)

               τίτλος IX (πλην του άρθρου 281 παράγραφος 7, στον βαθμό που οι διατάξεις του εν λόγω τίτλου περιορίζονται στη διασφάλιση της προσωρινής εφαρμογής της συμφωνίας κατά τα οριζόμενα στο παρόν άρθρο)·

               ι)

               παραρτήματα I έως VII, καθώς και το πρωτόκολλο για αμοιβαία διοικητική συνδρομή σε τελωνειακά ζητήματα.

         2.   Η ημερομηνία από την οποία η συμφωνία αρχίζει να εφαρμόζεται προσωρινά θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
   Άρθρο 4
   Η παρούσα απόφαση αρχίζει να ισχύει την επομένη της έκδοσής της.

      Λουξεμβούργο, 26 Οκτωβρίου 2015.

            Για το Συμβούλιο

            Η Πρόεδρος

         F. MOGHERINI


Avis juridique important

|

31983D0650

83/650/ΕΟΚ: Απόφαση του Συμβουλίου της 19ης Δεκεμβρίου 1983 περί χρηματικής συνεισφοράς υπέρ του ινστιτούτου αφθώδους πυρετού της Άγκυρας

Επίσημη Εφημερίδα αριθ. L 370 της 31/12/1983 σ. 0060 - 0061 Ισπανική ειδική έκδοση: Κεφάλαιο 03 τόμος 29 σ. 0205  Πορτογαλική ειδική έκδοση : Κεφάλαιο 03 τόμος 29 σ. 0205

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 19ης Δεκεμβρίου 1983  περί χρηματικής συνεισφοράς υπέρ του ινστιτούτου αφθώδους πυρετού της Άγκυρας  (83/650/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η Κοινότητα πρέπει να λάβει όλα τα κατάλληλα μέτρα για να εξασφαλίσει την προστασία της κατά του κινδύνου εμφανίσεως εξωτικών αφθωδών ιών στο έδαφός της, λόγω ιδίως του γεγονότος ότι το ζωικό κεφάλαιό της δεν έχει ανοσιοποιηθεί με εμβολιασμό κατά των ιών αυτών·  ότι, από αυτή την άποψη, η Κοινότητα ανέλαβε και συνεχίζει να αναλαμβάνει δραστηριότητες που αποβλέπουν στο να διατηρήσουν τον τύπο αυτό της ασθένειας μακρυά από τα σύνορά της βοηθώντας τις χώρες, που έχουν προσβληθεί, να ενισχύσουν τα προφυλακτικά μέτρα τους· ότι, για το σκοπό αυτό, έχουν ήδη χορηγηθεί σημαντικές κοινοτικές επιχορηγήσεις μέσω του FAO στις χώρες της νοτιοανατολικής Ευρώπης·  ότι οι δραστηριότητες αυτές έχουν συμβάλλει αναμφισβήτητα στην προστασία του ζωικού κεφαλαίου της Κοινότητας κατά τρόπο αποτελεσματικό, ιδίως, με τη δημιουργία και τη διατήρηση προστατευτικών ζωνών εμβολιασμού στην τουρκική Θράκη·  ότι, εντούτοις, τα μέσα που έχουν εφαρμοστεί μέχρι σήμερα πρέπει να ενισχυθούν για να βελτιωθεί το σύστημα καταπολέμησης του αφθώδους πυρετού·  ότι, για να φθάσουμε σ' αυτό το σκοπό, σημαντικές εργασίες έχουν αναληφθεί στο ινστιτούτο αφθώδους πυρετού της Άγκυρας για να αυξηθεί σημαντικά η παραγωγή εμβολίου αυτού του ινστιτούτου·  ότι αυτές οι εργασίες πρέπει να εγκριθούν γιατί θα επιτρέψουν στην Τουρκία να εντατικοποιήσει τη δραστηριότητά της κατά του αφθώδους πυρετού, λαμβάνοντας υπόψη, ιδίως, την υποχρέωση που ανέλαβε αυτή η χώρα να εξασφαλίσει τη διατήρηση της προστατευτικής ζώνης εμβολιασμού κατά της ασθένειας αυτής στην τουρκική Θράκη·  ότι η Κοινότητα, με την απόφαση 75/776/ΕΟΚ (2), έχει ήδη χορηγήσει μια πρώτη χρηματική συνεισφορά υπέρ του ινστιτούτου αφθώδους πυρετού της Άγκυρας·  ότι ο τουρκικές αρχές έκαναν και πάλι έκκληση στην Κοινότητα για να λάβουν χρηματική συνεισφορά υπέρ του ινστιτούτου της Άγκυρας και ότι πρέπει να δοθεί ευνοϊκή απάντηση σ' αυτή την αίτηση·  ότι έχει συναφθεί συμφωνία τεχνικής συνεργασίας μεταξύ του ινστιτούτου αφθώδους πηρετού της Άγκυρας και ενός ινστιτούτου προστασίας των ζώων ενός κράτους μέλους·  ότι είναι αναγκαίο να εξασφαλιστεί η κανονική ενημέρωση της Μόνιμης Κτηνιατρικής Επιτροπής σχετικά με την εξέλιξη του συνόλου των δραστηριοτήτων που έχουν αναληφθεί,  ΑΠΟΦΑΣΙΖΕΙ:  Άρθρο 1  1. Η Κοινότητα συμβάλλει στη χρηματοδότηση δραστηριοτήτων προς όφελος του ινστιτούτου αφθώδους πυρετού της Άγκυρας για τα οικονομικά έτη 1983, 1984 και 1985.  2. Η χρηματική συνεισφορά που προβλέπεται στην παράγραφο 1 προορίζεται για τη χρηματοδότηση:  - νέων εξοπλισμών του ινστιτούτου της Άγκυρας,  - τεχνικής βοήθειας, καθώς και πρακτικής εξάσκησης τούρκων εμπειρογνωμόνων στην Κοινότητα.  3. Η χρηματική συνεισφορά που προβλέπεται στην παράγραφο 1 χορηγείται από την Επιτροπή μέσα στα όρια των πιστώσεων που προβλέπονται για το σκοπό αυτό στο γενικό προϋπολογισμό των Ευρωπαϊκών Κοινοτήτων, μετά την υποβολή, από τις τουρκικές αρχές, επίσημων δικαιολογητικών εγγράφων.  Άρθρο 2  Η Επιτροπή αναλαμβάνει να ελέγχει τη χρησιμοποίηση της χρηματικής συνεισφοράς που προβλέπεται στο άρθρο 1. Υποβάλλει έκθεση στο Συμβούλιο και το Ευρωπαϊκό Κοινοβούλιο για την εκτέλεση της παρούσας απόφασης.  Πληροφορεί,επίσης, τουλάχιστον μια φορά ετησίως, τη Μόνιμη Κτηνιατρική Επιτροπή για την εξέλιξη των δραστηριοτήτων.  Βρυξέλλες, 19 Δεκεμβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. C 342 της 19. 12. 1983, σ. 118.  (2) ΕΕ αριθ. L 326 της 18. 12. 1975, σ. 16.


Avis juridique important

|

31987D0327

87/327/ΕΟΚ: Απόφαση του Συμβουλίου της 15ης Ιουνίου 1987 για τη θέσπιση του κοινοτικού προγράμματος δράσης σχετικά με την κινητικότητα των φοιτητών (ERASMUS)

Επίσημη Εφημερίδα αριθ. L 166 της 25/06/1987 σ. 0020 - 0024

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 15ης Ιουνίου 1987  για τη θέσπιση του κοινοτικού προγράμματος δράσης σχετικά με την κινητικότητα των φοιτητών (ERASMUS)  (87/327/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 128 και 235,  την απόφαση 63/266/ΕΟΚ του Συμβουλίου της 2ας Απριλίου 1963 περί θεσπίσεως των γενικών αρχών για την εφαρμογή κοινής πολιτικής επαγγελματικής καταρτίσεως (1),  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επιτροπής (4),  Εκτιμώντας:  ότι οι θεμελιώδεις στόχοι μιας κοινοτικής πολιτικής επαγγελματικής κατάρτισης που εξαγγέλλονται στη δεύτερη αρχή της απόφασης 63/266/ΕΟΚ αποβλέπουν ιδιαίτερα στην παροχή δυνατότητας σε κάθε πρόσωπο να λαμβάνει το υψηλότερο δυνατό επίπεδο επαγγελματικής κατάρτισης που είναι αναγκαίο για τις επαγγελματικές του δραστηριότητες, και αναφέρονται επίσης στη διεύρυνση της επαγγελματικής κατάρτισης προκειμένου να ικανοποιηθούν οι απαιτήσεις που απορρέουν από την τεχνική πρόοδο συνδέοντας τις διάφορες μορφές επαγγελματικής κατάρτισης με τις οικονομικές και κοινωνικές εξελίξεις·  ότι με βάση την έκτη αρχή της εν λόγω απόφασης, εναπόκειται στην Επιτροπή να ενθαρρύνει τις άμεσες ανταλλαγές ειδικών της επαγγελματικής κατάρτισης ώστε να τους δοθεί η δυνατότητα να γνωρίσουν και να μελετήσουν τα επιτεύγματα και τις καινοτομίες στις άλλες χώρες της Κοινότητας·  ότι το πρόγραμμα δράσης στον τομέα της εκπαίδευσης που περιλαμβάνεται στο ψήφισμα του Συμβουλίου και των Υπουργών Παιδείας, που συνήλθαν στα πλαίσια του Συμβουλίου της 9ης Φεβρουαρίου 1976 (5), επέτρεψε στην Επιτροπή να θέσει σε εφαρμογή τα αρχικά μέτρα για την προώθηση της πανεπιστημιακής συνεργασίας στην Κοινότητα·  ότιι το Συμβούλιο και οι Υπουργοί Παιδείας που συνήλθαν στα πλαίσια του Συμβουλίου επιβεβαίωσαν, στις 3 Ιουνίου 1985, τη σημασία που αποδίδουν στην προώθηση και εντατικοποίηση της διαπανεπιστημιακής συνεργασίας στην Κοινότητα και σημείωσαν με ικανοποίηση ότι οι προτάσεις της Επιτροπής στον τομέα αυτό προβλέπεται να υποβληθούν πριν από το τέλος του 1985·  ότι το Συμβούλιο έχει θεσπίσει μέτρα προκειμένου να ενισχυθεί η τεχνολογική συνεργασία στο επίπεδο της Κοινότητας και να παρασχεθεί το αναγκαίο ανθρώπινο δυναμικό, ιδίως με το πρόγραμμα συνεργασίας μεταξύ των πανεπιστημίων και των επιχειρήσεων όσον αφορά την κατάρτιση στον τομέα της τεχνολογίας (COMETT) (6)·  ότι το Ευρωπαϊκό Κοινοβούλιο ενέκρινε, στις 13 Μαρτίου 1984, ψήφισμα για την ανώτατη εκπαίδευση και την ανάπτυξη της συνεργασίας των πανεπιστημίων στην Ευρωπαϊκή Κοινότητα (7)·  ότι το Ευρωπαϊκό Κοινοβούλιο ενέκρινε, στις 14 Μαρτίου 1984, ψήφισμα περί της ακαδημαϊκής αναγνωρίσεως των διπλωμάτων και των σπουδαστικών περιόδων (8)·  ότι το Ευρωπαϊκό Συμβούλιο ενέκρινε, στη σύνοδό του στις 28 και 29 Ιουνίου 1985, την έκθεση της επιτροπής ad hoc για την Ευρώπη των Πολιτών και έδωσε εντολή στο Συμβούλιο και την Επιτροπή, στο βαθμό που εμπίπτει στις αρμοδιότητές τους, να εξασφαλίσουν την υλοποίηση των προτάσεων που περιέχονται στην έκθεση αυτή·  ότι η Επιτροπή, δίνοντας συνέχεια στην πρωτοβουλία του Ευρωπαϊκού Συμβουλίου για την Ευρώπη των Πολιτών θεωρεί την πανεπιστημιακή συνεργασία θέμα υψίστης προτεραιότητας·  ότι, μετά τη σύνοδο του Ευρωπαϊκού Συμβουλίου τον Ιούνιο 1984, η Επιτροπή κατάρτισε πρόταση οδηγίας του Συμβουλίου σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική κατάρτιση ελάχιστης διαρκείας τριών ετών (1)·  ότι η περαιτέρω ανάπτυξη της Κοινότητας εξαρτάται σε μεγάλο βαθμό από την ικανότητά της να διαθέτει σημαντικό αριθμό πτυχιούχων που έχουν άμεση εμπειρία των σπουδών και της ζωής σε άλλο κράτος μέλος·  ότι η ανταγωνιστικότητα της Κοινότητας στην παγκόσμια αγορά εξαρτάται από την ικανότητά της να χρησιμοποιεί όλον τον πνευματικό πλούτο των πανεπιστημίων των κρατών μελών ώστε να μπορεί να παρέχει τα υψηλότερα δυνατά επίπεδα κατάρτισης προς αμοιβαίο όφελος της Κοινότητας στο σύνολό της·  ότι το πνευματικό δυναμικό των μεμονωμένων πανεπιστημίων στην Κοινότητα μπορεί να αξιοποιηθεί με πολύ πιο αποτελεσματικό τρόπο μέσω ενός δικτύου για την αύξηση της κινητικότητας των σπουδαστών και του πανεπιστημιακού διδακτικού προσωπικού, καθώς και άλλων μορφών διαπανεπιστημιακής συνεργασίας σε όλη την Κοινότητα·  ότι η Διάσκεψη για τη Συνεργασία των Ανωτάτων Εκπαιδευτικών Ιδρυμάτων στην Ευρωπαϊκή Κοινότητα, που συγκλήθηκε από την Επιτροπή στις 27 έως 29 Νοεμβρίου 1985 μετά από πρωτοβουλία του Ευρωπαϊκού Κοινοβουλίου, ζήτησε να ληφθούν επείγοντα και εκτενή μέτρα για να αυξηθεί η υποστήριξη που παρέχεται στην πανεπιστημιακή συνεργασία, και ειδικότερα στην κινητικότητα των φοιτητών στην Κοινότητα·  ότι τα δέκα χρόνια δοκιμαστικών χρηματοδοτικών ενισχύσεων της Κοινότητας απέδωσαν σημαντικές εμπειρίες όσον αφορά την πρακτική συνεργασία μεταξύ πανεπιστημίων και δημιούργησαν κατ' αυτόν τον τρόπο την αναγκαία βάση για τις δράσεις που προβλέπονται στην παρούσα απόφαση·  ότι η δέσμευση που αναλήφθηκε σε κοινοτικό επίπεδο για την τόνωση της κινητικότητας των φοιτητών αφορά επίσης και τα κράτη μέλη που καλούνται να συμμετάσχουν στην προσπάθεια που απαιτείται για την επίτευξη των στόχων του προγράμματος ERASMUS·  ότι η αύξηση των ανταλλαγών καθηγητών πανεπιστημίων μεταξύ των κρατών μελών συμβάλλει επίσης στους στόχους που απαριθμούνται παραπάνω·  ότι το πρόγραμμα ERASMUS στηρίζει και συμπληρώνει τα μέτρα των κρατών μελών που το Συμβούλιο και οι Υπουργοί Παιδείας, που συνήλθαν στα πλαίσια του Συμβουλίου, έκριναν, στις 2 Ιουνίου 1983, απαραίτητα για την προώθηση της κινητικότητας στην ανώτατη εκπαίδευση· ότι, για την επίτευξη των στόχων του προγράμματος ERASMUS και ενδεχομένων περαιτέρω προγραμμάτων, είναι απαραίτητο να εντείνουν τα κράτη μέλη και τα ανώτατα εκπαιδευτικά ιδρύματα τις προσπάθειές τους για την υλοποίηση των κοινών συμπερασμάτων που συνήχθησαν κατά τη σύνοδο αυτή·  ότι αυτό το πρόγραμμα δράσης περιλαμβάνει πλευρές σχετικές με την εκπαίδευση οι οποίες, στο σημερινό στάδιο ανάπτυξης του κοινοτικού δικαίου, μπορεί να θεωρηθεί ότι υπερβαίνουν τα πλαίσια της κοινής πολιτικής για την επαγγελματική εκπαίδευση, όπως αυτή προβλέπεται από το άρθρο 128 της συνθήκης· ότι οι πλευρές αυτές του προγράμματος μπορούν μαζί με τους στόχους για την επαγγελματική εκπαίδευση με τους οποίους συνδέονται στενά, να συμβάλουν στην αρμονική ανάπτυξη των οικονομικών δραστηριοτήτων στο σύνολο της Κοινότητας· ότι, στο μέτρο αυτό, η συνθήκη δεν προέβλεψε τις απαιτούμενες εξουσίες δράσης ενώ φαίνεται αναγκαία εν προκειμένω η δράση της Κοινότητας για την υλοποίηση, στα πλαίσια λειτουργίας της κοινής αγοράς, ενός από τους στόχους της Κοινότητας,  ΑΠΟΦΑΣΙΖΕΙ:  Άρθρο 1  1. Με την παρούσα απόφαση θεσπίζεται το κοινοτικό πρόγραμμα δράσης σχετικά με την κινητικότητα των φοιτητών (ERASMUS), προκειμένου να επιτευχθεί σημαντική αύξηση της κινητικότητας των φοιτητών στην Κοινότητα και να προωθηθεί η στενότερη συνεργασία μεταξύ πανεπιστημίων.  2. Στο πλαίσιο του προγράμματος ERASMUS, ο όρος «πανεπιστήμιο » καλύπτει όλους τους τύπους ιδρυμάτων τριτοβάθμιας εκπαίδευσης και κατάρτισης που παρέχουν, ενδεχομένως στο πλαίσιο προηγμένης κατάρτισης, προσόντα ή τίτλους του επιπέδου αυτού, ανεξάρτητα από την αντίστοιχη ονομασία τους στα κράτη μέλη.  3. Το πρόγραμμα ERASMUS τίθεται σε εφαρμογή από την 1η Ιουλίου 1987.  Άρθρο 2  Οι στόχοι του προγράμματος ERASMUS είναι οι ακόλουθοι:  i) να επιτύχει σημαντική αύξηση του αριθμού των φοιτητών πανεπιστημίων, κατά την έννοια του άρθρου 1 παράγραφος 2, που φοιτούν για μια αυτοτελή περίοδο σπουδών σε άλλο κράτος μέλος, ώστε να μπορεί η Κοινότητα να διαθέτει ανθρώπινο δυναμικό που να έχει άμεση εμπειρία της οικονομικής και κοινωνικής ζωής άλλων κρατών μελών, ενώ συγχρόνως θα εξασφαλίζει την παροχή ίσων ευκαιριών στους φοιτητές και τις φοιτήτριες που επωφελούνται από την κινητικότητα αυτή·  ii) να προωθήσει ευρεία και εντατική συνεργασία μεταξύ των πανεπιστημίων όλων των κρατών μελών·  iii) να αξιοποιήσει όλο το πνευματικό δυναμικό των πανεπιστημίων της Κοινότητας χάρη στη μεγαλύτερη κινητικότητα του διδακτικού προσωπικού, κατά τρόπο ώστε να βελτιωθεί η ποιότητα της εκπαίδευσης και της κατάρτισης που παρέχονται από τα πανεπιστήμια αυτά με σκοπό τη διαφύλαξη της ανταγωνιστικότητας της Κοινότητας στην παγκόσμια αγορά·  iv) να ενισχύσει τις σχέσεις μεταξύ των πολιτών των διαφόρων κρατών μελών, προκειμένου να παγιώσει την ιδέα της Ευρώπης των Πολιτών·  v) να εξασφαλίσει αριθμό πτυχιούχων με άμεση εμπειρία της ενδοκοινοτικής συνεργασίας και να δημιουργήσει κατ' αυτόν τον τρόπο τη βάση για την ανάπτυξη, σε κοινοτικό επίπεδο, της εντατικής συνεργασίας στο οικονομικό και κοινωνικό πεδίο.  Άρθρο 3  1. Το πρόγραμμα ERASMUS εφαρμόζεται από την Επιτροπή των Ευρωπαϊκών Κοινοτήτων σύμφωνα με το παράρτημα.  2. Κατά την εκτέλεση του έργου της, η Επιτροπή των Ευρωπαϊκών Κοινοτήτων βοηθείται από μιαν επιτροπή η οποία αποτελείται από δύο αντιπροσώπους από κάθε κράτος μέλος, ένας των οποίων τουλάχιστον ανήκει στον πανεπιστημιακό χώρο. Οι αντιπρόσωποι αυτοί ορίζονται από την Επιτροπή των Ευρωπαϊκών Κοινοτήτων μετά από πρόταση του ενδιαφερόμενου κράτους μέλους. Τα μέλη της επιτροπής μπορούν να ζητήσουν τη βοήθεια εμπειρογνωμόνων ή συμβούλων. Πρόεδρος της επιτροπής είναι ένας αντιπρόσωπος της Επιτροπής των Ευρωπαϊκών Κοινοτήτων. Η Επιτροπή των Ευρωπαϊκών Κοινοτήτων ασκεί τα καθήκοντα γραμματείας της επιτροπής.  3. Η Επιτροπή των Ευρωπαϊκών Κοινοτήτων μπορεί να ζητήσει τη γνώμη της επιτροπής για όλα τα θέματα που αφορούν την εφαρμογή του προγράμματος. Η Επιτροπή των Ευρωπαϊκών Κοινοτήτων ζητεί τη γνώμη της επιτροπής για:  - τις γενικές κατευθύνσεις των μέτρων που προβλέπει το πρόγραμμα,  - τα θέματα γενικής ισορροπίας όσον αφορά τους διάφορους τύπους δράσης και τις ανταλλαγές μεταξύ των κρατών μελών.  4. Η Επιτροπή των Ευρωπαϊκών Κοινοτήτων, όταν ζητεί τη γνώμη της επιτροπής, μπορεί να ορίσει τις προθεσμίες μέσα στις οποίες πρέπει να δοθεί η γνώμη αυτή.  5. Η επιτροπή θεσπίζει τον εσωτερικό της κανονισμό.  Άρθρο 4  Τα ποσά που θεωρούνται απαραίτητα για την εφαρμογή του προγράμματος ERASMUS κατά την περίοδο από 1ης Ιουλίου 1987 ως τις 30 Ιουνίου 1990 ανέρχονται σε 85 εκατομμύρια ECU.  Άρθρο 5  Η Επιτροπή μεριμνά ώστε να υπάρχει συνοχή μεταξύ του προγράμματος ERASMUS και των υπόλοιπων κοινοτικών ενεργειών που έχουν ήδη προγραμματιστεί.  Άρθρο 6  Η Επιτροπή υποβάλλει ετήσια έκθεση για την εφαρμογή του προγράμματος ERASMUS στο Ευρωπαϊκό Κοινοβούλιο, το Συμβούλιο, καθώς και την Συμβουλευτική Επιτροπή για την Επαγγελματική Κατάρτιση και την Επιτροπή Παιδείας.  Άρθρο 7  Πριν από τις 31 Δεκεμβρίου 1989, η Επιτροπή θα υποβάλει στο Ευρωπαϊκό Κοινοβούλιο και το Συμβούλιο έκθεση σχετικά με τη μέχρι τότε πείρα από την εκτέλεση του προγράμματος. Το Συμβούλιο θα αποφασίσει σχετικά με την πρόταση αυτή το αργότερο στις 30 Ιουνίου 1990.  Λουξεμβούργο, 15 Ιουνίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. 63 της 20. 4. 1963, σ. 1338/63.  (2) ΕΕ αριθ. C 73 της 2. 4. 1986, σ. 4.  (3) ΕΕ αριθ. C 148 της 16. 6. 1986, σ. 124.  (4) ΕΕ αριθ. C 189 της 28. 7. 1986, σ. 8.  (5) ΕΕ αριθ. C 38 της 19. 2. 1976, σ. 1.  (6) ΕΕ αριθ. L 222 της 8. 8. 1986, σ. 17.  (7) ΕΕ αριθ. C 104 της 16. 4. 1984, σ. 50.  (8) ΕΕ αριθ. C 104 της 16. 4. 1984, σ. 64.  (1) ΕΕ αριθ. C 143 της 10. 6. 1986, σ. 7.  ΠΑΡΑΡΤΗΜΑ  ΕΝΕΡΓΕΙΑ 1  Δημιουργία και λειτουργία ευρωπαϊκού πανεπιστημιακού δικτύου  1. Η Κοινότητα θα θεσπίσει ένα ευρωπαϊκό δίκτυο πανεπιστημιακής συνεργασίας, του οποίου ο ρόλος θα είναι να δραστηριοποιήσει τις ανταλλαγές σπουδαστών σε κοινοτική κλίμακα.  Το ευρωπαϊκό πανεπιστημιακό δίκτυο θα αποτελείται από τα πανεπιστήμια που έχουν συνάψει στα πλαίσια του προγράμματος ERASMUS συμφωνίες ανταλλαγής φοιτητών και διδακτικού προσωπικού με πανεπιστήμια άλλων κρατών μελών και αναγνωρίζουν τις περιόδους φοίτησης σε πανεπιστήμια άλλα από το πανεπιστήμιο προέλευσης.  Στόχος κάθε διαπανεπιστημιακής συμφωνίας είναι η παροχή στους φοιτητές ενός πανεπιστημίου της δυνατότητας να φοιτήσουν για μια πλήρως αναγνωρισμένη περίοδο σε ένα τουλάχιστον άλλο κράτος μέλος, ως τμήμα του πτυχίου τους ή του ακαδημαϊκού τους τίτλου. Τα κοινά αυτά προγράμματα μπορούν να περιλαμβάνουν και ανταλλαγές διδακτικού προσωπικού, καθώς και συνεργασία μεταξύ τους για τη δημιουργία των απαιτούμενων προϋποθέσεων για την ανταλλαγή των φοιτητών και την αμοιβαία αναγνώριση των περιόδων φοίτησης στο εξωτερικό.  2. Θα δίδεται προτεραιότητα στα προγράμματα που προβλέπουν μια αυτοτελή και πλήρως αναγνωρισμένη περίοδο σπουδών σε άλλο κράτος μέλος. Για κάθε κοινό πρόγραμμα, τα συμμετέχοντα πανεπιστήμια μπορούν να λάβουν ετήσιες ενισχύσεις ύψους 10 000 ECU, με ανώτατο όριο 25 000 ECU. Το χορηγούμενο ποσό θα υπολογίζεται με βάση την εκτίμηση του λεπτομερούς υπολογισμού που θα υποβάλλουν τα ενδιαφερόμενα πανεπιστήμια.  3. Εξάλλου, η Κοινότητα θα παράσχει ενίσχυση στα μέλη του διδακτικού και διοικητικού προσωπικού των πανεπιστημίων, για να επισκεφθούν άλλα κράτη μέλη προκειμένου να εκπονήσουν προγράμματα κοινών σπουδών με τα πανεπιστήμια αυτών των κρατών μελών και να ανταλλάξουν εμπειρίες σχετικά με τις τελευταίες εξελίξεις στους τομείς της αρμοδιότητάς τους.  4. Θα χορηγηθούν ενισχύσεις για να ενθαρρύνουν μια μεγαλύτερη κινητικότητα του διδακτικού προσωπικού στην Κοινότητα, προκειμένου να συμβάλει στην εφαρμογή ολοκληρωμένων προγραμμάτων και να επιτρέψει στο διδακτικό προσωπικό να διδάξει στα πανεπιστήμια διαφόρων κρατών μελών, στα πλαίσια του ευρωπαϊκού δικτύου.  ΕΝΕΡΓΕΙΑ 2  Φοιτητικές υποτροφίες του προγράμματος ERASMUS  1. Η Κοινότητα θα θεσπίσει ένα σύστημα απευθείας χρηματοδότησης των φοιτητών πανεπιστημίων, όπως ορίζονται στο άρθρο 1 παράγραφος 2, που φοιτούν για ένα χρονικό διάστημα σε άλλο κράτος μέλος. Για καθορισμό της κατάλληλης κατανομής των υποτροφιών που χορηγούνται στα πλαίσια των Ενεργειών 1 και 2, η Κοινότητα θα λάβει υπόψη της τον αριθμό των φοιτητών που θα ανταλλαγούν στα πλαίσια του ευρωπαϊκού πανεπιστημιακού δικτύου όπως αυτό θα αναπτύσσεται και θα αναλάβει κατά μέσο όρο υποτροφία ύψους 2 000 ECU κατά φοιτητή, ετησίως.  2. Τις κοινοτικές υποτροφίες θα διαχειρίζονται οι αρμόδιες αρχές των κρατών μελών. Το ποσό που θα χορηγείται σε κάθε κράτος μέλος θα υπολογίζεται με βάση τον συνολικό αριθμό φοιτητών των πανεπιστημίων, κατά την έννοια του άρθρου 1 παράγραφος 2, καθώς και τον συνολικό αριθμό νέων 18 έως 25 ετών κάθε κράτους μέλους, έχοντας υπόψη την ανάγκη εξασφάλισης ισόρροπης συμμετοχής όλων των κρατών μελών στο πρόγραμμα ERASMUS και την ανάπτυξη του ευρωπαϊκού πανεπιστημιακού δικτύου.  3. Οι αρμόδιες αρχές των κρατών μελών θα χορηγούν υποτροφίες ύψους 5 000 ECU κατ' ανώτατο όριο για κάθε φοιτητή, με βάση διαμονή διαρκείας ενός έτους, υπό τους εξής όρους:  α) οι υποτροφίες θα καλύπτουν τις δαπάνες της μετακίνησης, δηλαδή τα έξοδα του ταξιδιού, την εκμάθηση ξένης γλώσσας, αν χρειάζεται, το υψηλότερο κόστος ζωής στη χώρα υποδοχής (προστίθενται κατά περίπτωση και τα έκτακτα έξοδα που θα δημιουργήσει στο φοιτητή η διαβίωση μακριά από τη χώρα καταγωγής του)·  β) οι υποτροφίες θα χορηγούνται κατά προτεραιότητα στους φοιτητές που παρακολουθούν μαθήματα εντεταγμένα στο ευρωπαϊκό πανεπιστημιακό δίκτυο, όπως αυτό ορίζεται στην Ενέργεια 1, αλλά θα μπορούν επίσης να χορηγηθούν σε φοιτητές ή ομάδες φοιτητών που παρακολουθούν μαθήματα σε άλλο κράτος μέλος εκτός δικτύου, αλλά για τα οποία έχουν γίνει ειδικοί διακανονισμοί·  γ) οι υποτροφίες θα χορηγούνται μόνον αν η περίοδος σπουδών σε άλλο κράτος μέλος αναγνωρίζεται πλήρως από το πανεπιστήμιο προέλευσης του φοιτητή· δ) το πανεπιστήμιο υποδοχής δεν θα απαιτεί την καταβολή διδάκτρων, ο δε υπότροφος θα εξακολουθεί να καταβάλλει στο πανεπιστήμιο προέλευσης τα τυχόν επιβαλλόμενα δίδακτρα·  ε) οι υποτροφίες θα καταβάλλονται κανονικά για περιόδους σπουδών σε άλλο κράτος μέλος διάρκειας τουλάχιστον ενός τριμήνου ή ενός εξαμήνου και το πολύ ενός έτους. Δεν θα χορηγούνται κανονικά για το πρώτο έτος πανεπιστημιακών σπουδών·  στ) οι υποτροφίες που παρέχονται σε φοιτητή μέσα στη χώρα του θα εξακολουθήσουν να παρέχονται στους φοιτητές του προγράμματος ERASMUS κατά τη φοίτησή τους στο πανεπιστήμιο υποδοχής.  ΕΝΕΡΓΕΙΑ 3  Μέτρα για την ενίσχυση της κινητικότητας μέσω της ακαδημαϊκής αναγνώρισης των διπλωμάτων και των περιόδων σπουδών  Η Κοινότητα, σε συνεργασία με τις αρμόδιες αρχές των κρατών μελών, θα αναλάβει τις ακόλουθες ενέργειες για να ενταθεί η κινητικότητα μέσω της ακαδημαϊκής αναγνώρισης των διπλωμάτων και περιόδων σπουδών που πραγματοποιούνται σε άλλο κράτος μέλος:  1. Προώθηση του ευρωπαϊκού συστήματος ακαδημαϊκών μονάδων μεταφερόμενων σε όλη την Κοινότητα (ECTS), σε πειραματική και εθελοντική βάση, προκειμένου να υπάρξει τρόπος μέσω του οποίου φοιτητές που φοιτούν σε ιδρύματα τριτοβάθμιας εκπαίδευσης ή κατάρτισης ή έχουν αποφοιτήσει από αυτά να μπορούν να αποκτήσουν μονάδες αντιστοίχων σπουδών σε πανεπιστήμια άλλων κρατών μελών. Ένας περιορισμένος αριθμός ετήσιων επιχορηγήσεων μέχρι 20 000 ECU θα χορηγηθεί στα πανεπιστήμια που θα λάβουν μέρος στο πρότυπο αυτό σύστημα.  2. Μεγαλύτερη ανάπτυξη του σημερινού κοινοτικού δικτύου εθνικών κέντρων πληροφόρησης για την αναγνώριση των διπλωμάτων και των περιόδων σπουδών· ετήσιες επιχορηγήσεις 20 000 ECU θα χορηγηθούν στα κέντρα για τη διευκόλυνση της ανταλλαγής πληροφοριών, ιδίως μέσω ενός μηχανοργανωμένου συστήματτος ανταλλαγής δεδομένων.  3. Προώθηση, σε εθελοντική βάση, κοινών προγραμμάτων σπουδών μεταξύ πανεπιστημίων διαφόρων κρατών μελών για τη διευκόλυνση της ακαδημαϊκής αναγνώρισης και για τη συμβολή, μέσω της ανταλλαγής εμπειριών, στη διαδικασία εκσυγχρονισμού και βελτίωσης των μαθημάτων σε όλη την Κοινότητα. Για κάθε σχετικό σχέδιο θα χορηγηθεί ετήσια επιχορήγηση μέχρι 20 000 ECU.  ΕΝΕΡΓΕΙΑ 4  Συμπληρωματικά μέτρα για την προώθηση της κινητικότητας των φοιτητών στην Κοινότητα  1. Ενισχύσεις ύψους 20 000 ECU θα παρέχονται στα πανεπιστήμια που διοργανώνουν εντατικά προγράμματα σύντομης διάρκειας τα οποία παρακολουθούν φοιτητές από πολλά κράτη μέλη. Επιπλέον, θα χορηγούνται ενισχύσεις σε εμπειρογνώμονες υψηλού επιπέδου για την πραγματοποίηση μιας σειράς ειδικών διαλέξεων σε διάφορα κράτη μέλη.  2. Προκειμένου να αποκτήσει το ERASMUS πληροφοριακό υπόβαθρο και να προαχθεί η γνώση των διαφόρων πανεπιστημιακών συστημάτων της Κοινότητας, το ERASMUS θα χρηματοδοτήσει:  - ενισχύσεις σε ορισμένες ενώσεις πανεπιστημίων, με δραστηριότητα σε ευρωπαϊκό επίπεδο, με σκοπό ιδίως να καταστούν γνωστές στην Κοινότητα οι νεωτεριστικές πρωτοβουλίες σε ειδικούς τομείς,  - δημοσιεύσεις σχετικά με τις δυνατότητες σπουδών και διδασκαλίας στα άλλα κράτη μέλη, με τις σημαντικές εξελίξεις και τα νεωτεριστικά πρότυπα της πανεπιστημιακής συνεργασίας στο πλαίσιο της Κοινότητας,  - βραβεία ERASMUS που θα απονέμονται στους φοιτητές και το διδακτικό προσωπικό που έχουν συμβάλει με αξιοσημείωτο τρόπο στην ανάπτυξη της διαπανεπιστημιακής συνεργασίας στην Κοινότητα.  3. Μετά το πρώτο έτος, το κόστος των μέτρων των Ενεργειών 3 και 4 δεν θα υπερβαίνει το 10 % των ετήσιων πιστώσεων που προβλέπονται για το πρόγραμμα ERASMUS.


Avis juridique important

|

32002D0639

2002/639/ΕΚ: Απόφαση του Συμβουλίου, της 12ης Ιουλίου 2002, για την παροχή συμπληρωματικής μακροοικονομικής συνδρομής στην Ουκρανία

Επίσημη Εφημερίδα αριθ. L 209 της 06/08/2002 σ. 0022 - 0023

Απόφαση του Συμβουλίουτης 12ης Ιουλίου 2002για την παροχή συμπληρωματικής μακροοικονομικής συνδρομής στην Ουκρανία(2002/639/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, ιδίως το άρθρο 308,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Η Επιτροπή ζήτησε τη γνώμη της οικονομικής και δημοσιονομικής επιτροπής πριν να υποβάλλει την πρότασή της.(2) Η Ουκρανία επιχειρεί θεμελιώδεις πολιτικές και οικονομικές μεταρρυθμίσεις και καταβάλλει σημαντικές προσπάθειες για την εφαρμογή ενός συστήματος οικονομίας της αγοράς.(3) Η Ουκρανία, αφενός, και η Ευρωπαϊκή Κοινότητα και τα κράτη μέλη της, αφετέρου, συνήψαν συμφωνία εταιρικής σχέσης και συνεργασίας, η οποία θα βοηθήσει στην ανάπτυξη μιας σχέσης πλήρους συνεργασίας.(4) Η μονάδα παραγωγής πυρηνικής ενέργειας του Τσερνομπίλ έκλεισε τον Δεκέμβριο του 2000, σύμφωνα με το μνημόνιο συμφωνίας το οποίο συμφωνήθηκε από τις ουκρανικές αρχές, την ομάδα των επτά χωρών και την Ευρωπαϊκή Ένωση και υπογράφηκε στις 21 Δεκεμβρίου 1995.(5) Το Διεθνές Νομισματικό Ταμείο (ΔΝΤ) ενέκρινε, τον Σεπτέμβριο του 1998, "Διευρυμένη χρηματοδοτική διευκόλυνση" (ΔΧΔ) για την Ουκρανία, ανερχόμενη, κατά προσέγγιση, σε 2,3 δισεκατομμύρια δολάρια ΗΠΑ, η οποία αυξήθηκε στη συνέχεια σε περίπου 2,6 δισεκατομμύρια δολάρια ΗΠΑ, για τη στήριξη ενός οικονομικού προγράμματος για την περίοδο Ιούλιος 1998 - Ιούνιος 2001. Τον Δεκέμβριο του 2000, το ΔΝΤ παρέτεινε τη διάρκεια ισχύος της εν λόγω χρηματοδοτικής ρύθμισης μέχρι τον Αύγουστο του 2002. Η Παγκόσμια Τράπεζα παρέχει, από το 1998, σημαντική στήριξη για τις προσπάθειες μεταρρύθμισης της Ουκρανίας, συμπεριλαμβανομένης της έγκρισης, τον Σεπτέμβριο του 1998, ενός δανείου προσαρμογής του χρηματοπιστωτικού τομέα ύψους 300 εκατομμυρίων δολαρίων ΗΠΑ (FSAL). Η Παγκόσμια Τράπεζα αναμένεται να συνεχίσει τη χορήγηση ουσιαστικής χρηματοδοτικής συνδρομής στην Ουκρανία κατά τα προσεχή έτη, υπό μορφή εγκρίσεων ορισμένων αριθμού δανείων προσαρμογής.(6) Τον Ιούλιο του 2001, τα μέλη του ομίλου των Παρισίων συμφώνησαν την αναδιάταξη του χρέους της Ουκρανίας.(7) Με τις αποφάσεις 94/940/EΚ(3), 95/442/EΚ(4) και 98/592/EΚ(5) το Συμβούλιο ενέκρινε μακροοικονομική συνδρομή προς την Ουκρανία, ανερχόμενη σε συνολικό ποσό 435 εκατομμυρίων ευρώ, προκειμένου να ενισχύσει προγενέστερα μακροοικονομικά προγράμματα.(8) Ο περιστάσεις που αιτιολογούσαν τη χορήγηση μακροοικονομικής συνδρομής στην Ουκρανία δυνάμει της απόφασης 98/592/EΚ έχουν μεταβληθεί και η παρούσα απόφαση, συμπεριλαμβανομένου οιουδήποτε μη εκταμιευθέντος ποσού της συνδρομής, θα πρέπει τώρα να αντικατασταθεί.(9) Απαιτείται, ωστόσο, πρόσθετη επίσημη συνδρομή από την Κοινότητα στο πλαίσιο του παρόντος προγράμματος προκειμένου να στηριχθεί το ισοζύγιο πληρωμών, να ενισχυθούν τα διαθέσιμα και να διευκολυνθεί η απαιτούμενη διαρθρωτική προσαρμογή της χώρας.(10) Η διαχείριση του κοινοτικού δανείου θα πρέπει να γίνει από την Επιτροπή.(11) Η συνθήκη δεν προβλέπει, για την έκδοση της παρούσας απόφασης, άλλες εξουσίες, εκτός από εκείνες που αναφέρονται στο άρθρο 308,ΑΠΟΦΑΣΙΖΕΙ:Άρθρο 11. Η Κοινότητα χορηγεί στην Ουκρανία μακροπρόθεσμο δάνειο ανώτατου ύψους 110 εκατομμυρίων ευρώ σε κεφάλαιο μέγιστης διάρκειας δεκαπέντε ετών, προκειμένου να εξασφαλίσει τη βιωσιμότητα του ισοζυγίου πληρωμών, να ενισχύσει τα διαθέσιμα της χώρας και να διευκολύνει την εφαρμογή των απαραίτητων διαρθρωτικών μεταρρυθμίσεων.2. Προς το σκοπό αυτό, η Επιτροπή εξουσιοδοτείται να δανεισθεί, εξ ονόματος της Ευρωπαϊκής Κοινότητας, τα αναγκαία κεφάλαια τα οποία θα τεθούν στη διάθεση της Ουκρανίας υπό μορφή δανείου.3. Η Επιτροπή θα διαχειρίζεται το δάνειο αυτό σε στενή συνεργασία με την οικονομική και δημοσιονομική επιτροπή και κατά τρόπο που να συμβιβάζεται με κάθε συμφωνία που έχει συναφθεί μεταξύ του ΔΝΤ και της Ουκρανίας.Άρθρο 21. Η Επιτροπή εξοώυσιοδοτείται να συμφωνήσει με τις αρχές της Ουκρανίας, μετά από διαβούλευση με την οικονομική και δημοσιονομική επιτροπή, τους όρους οικονομικής πολιτικής που συνοδεύουν το δάνειο. Οι όροι αυτοί πρέπει να συνάδουν με τις συμφωνίες που αναφέρονται στο άρθρο 1 παράγραφος 3.2. Η Επιτροπή ελέγχει, σε τακτά χρονικά διαστήματα, σε συνεργασία με την οικονομική και δημοσιονομική επιτροπή και σε στενό συντονισμό με το ΔΝΤ, εάν η οικονομική πολιτική της Ουκρανίας συμφωνεί με τους στόχους του δανείου και εάν πληρούνται οι σχετικοί όροι.Άρθρο 31. Το δάνειο τίθεται στη διάθεση της Ουκρανίας τουλάχιστον σε δύο δόσεις. Με την επιφύλαξη του άρθρου 2, η πρώτη δόση εκταμιεύεται μετά τη διαπίστωση ότι η Ουκρανία πραγματοποίησε ικανοποιητική πρόοδο όσον αφορά το μακροοικονομικό της πρόγραμμα που έχει συμφωνηθεί με το ΔΝΤ στο πλαίσιο της υφισταμένης ΔΧΔ ή άλλης διάδοχης συμφωνίας για τα υψηλότερα πιστωτικά μερίδια.2. Υπό την επιφύλαξη του άρθρου 2, η μεταγενέστερη ή μεταγενέστερες δόσεις εκταμιεύονται βάσει της ικανοποιητικής συνέχισης των διευθετήσεων που αναφέρονται στην παράγραφο 1 και όχι πριν από την πάροδο τριών μηνών από την εκταμίευση της προηγούμενης δόσης.3. Τα κεφάλαια καταβάλλονται στην Εθνική Tράπεζα της Ουκρανίας.Άρθρο 41. Οι δανειοληπτικές και δανειοδοτικές ενέργειες που αναφέρονται στο άρθρο 1 πραγματοποιούνται με την ίδια τοκοφόρο ημερομηνία και δεν συνεπάγονται για την Κοινότητα τροποποίηση της προθεσμίας εξόφλησης, ούτε κινδύνους συναλλαγματικής ισοτιμίας ή επιτοκίου ούτε κανένα άλλο εμπορικό κίνδυνο.2. Κατόπιν αιτήματος της Ουκρανίας, η Επιτροπή λαμβάνει τα αναγκαία μέτρα, προκειμένου να εξασφαλίσει ότι συμπεριλαμβάνεται ρήτρα πρόωρης εξόφλησης στους όρους του δανείου και ότι μπορεί να εκτελεσθεί.3. Κατόπιν αιτήματος της Ουκρανίας και εφόσον οι περιστάσεις επιτρέψουν τη βελτίωση του επιτοκίου του δανείου, η Κοινότητα μπορεί να προβεί στην αναχρηματοδότηση όλων ή μέρους των αρχικών δανειοληψιών ή στην αναπροσαρμογή των αντίστοιχων χρηματοδοτικών όρων. Οι πράξεις αναχρηματοδότησης ή αναπροσαρμογής διενεργούνται σύμφωνα με τους όρους που αναφέρονται στην παράγραφο 1 και δεν έχουν ως αποτέλεσμα την παράταση της μέσης διάρκειας των σχετικών δανειοληψιών ούτε την αύξηση του εναπομένοντος, κατά την ημερομηνία της αναχρηματοδότησης ή της αναπροσαρμογής, κεφαλαίου, εκφρασμένου με την τρέχουσα συναλλαγματική ισοτιμία.4. Όλα τα συναφή έξοδα της Κοινότητας για τη σύναψη και την εκτέλεση της πράξης που προβλέπεται από την παρούσα απόφαση επιβαρύνουν την Ουκρανία.5. Η οικονομική και δημοσιονομική επιτροπή τηρείται ενήμερη για την εξέλιξη των πράξεων που αναφέρονται στις παραγράφους 2 και 3, τουλάχιστον άπαξ ετησίως.Άρθρο 5Η Επιτροπή απευθύνει, τουλάχιστον άπαξ ετησίως προς το Ευρωπαϊκό Κοινοβούλιο και το Συμβούλιο, έκθεση στην οποία περιέχεται αξιολόγηση της εφαρμογής της παρούσας απόφασης.Άρθρο 6Η απόφαση 98/592/ΕΚ καταργείται.Άρθρο 7Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 12 Ιουλίου 2002.Για το ΣυμβούλιοΟ ΠρόεδροςT. Pedersen(1) ΕΕ C 103 Ε της 30.4.2002, σ. 366.(2) Γνώμη που διατυπώθηκε στις 15 Μαΐου 2002 (δεν έχει ακόμα δημοσιευθεί στην Επίσημη Εφημερίδα).(3) ΕΕ L 366 της 31.12.1994, σ. 32.(4) ΕΕ L 258 της 28.10.1995, σ. 63.(5) ΕΕ L 284 της 22.10.1998, σ. 45.


title: 2012/521/ΕΕ: Απόφαση των αντιπροσώπων των κυβερνήσεων των κρατών μελών, της 20ής Σεπτεμβρίου 2012 , σχετικά με τον διορισμό ενός δικαστή του Δικαστηρίου

text:
               27.9.2012

               EL

               Επίσημη Εφημερίδα της Ευρωπαϊκής Ένωσης

               L 259/5

         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 20ής Σεπτεμβρίου 2012
   σχετικά με τον διορισμό ενός δικαστή του Δικαστηρίου
   (2012/521/ΕΕ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 253 και 255,
   Εκτιμώντας τα ακόλουθα:

               (1)

               Η θητεία δεκατεσσάρων δικαστών και τεσσάρων γενικών εισαγγελέων του Δικαστηρίου λήγει στις 6 Οκτωβρίου 2012. Για την περίοδο από τις 7 Οκτωβρίου 2012 έως τις 6 Οκτωβρίου 2018, δεκατέσσερις δικαστές και τέσσερις γενικοί εισαγγελείς πρέπει να διορισθούν στο Δικαστήριο.

               (2)

               Στις 25 Απριλίου 2012, με την απόφαση 2012/244/ΕΕ (1), οι αντιπρόσωποι των κυβερνήσεων των κρατών μελών διόρισαν έντεκα δικαστές και τρεις γενικούς εισαγγελείς στο Δικαστήριο για την περίοδο από τις 7 Οκτωβρίου 2012 έως τις 6 Οκτωβρίου 2018. Στις 20 Ιουνίου 2012, με την απόφαση 2012/345/ΕΕ (2), οι αντιπρόσωποι των κυβερνήσεων των κρατών μελών διόρισαν δύο δικαστές και έναν γενικό εισαγγελέα του Δικαστηρίου για την ίδια περίοδο.

               (3)

               Για να συμπληρωθεί η μερική αντικατάσταση των δικαστών και των γενικών εισαγγελέων του Δικαστηρίου, οι αντιπρόσωποι των κυβερνήσεων των κρατών μελών θα πρέπει να διορίσουν περαιτέρω έναν δικαστή για τη θέση που πρέπει να πληρωθεί.

               (4)

               Για τη θέση δικαστή του Δικαστηρίου που μένει κενή έχει προταθεί η υποψηφιότητα του κ. Anthony BORG BARTHET.

               (5)

               Η επιτροπή που έχει συσταθεί με το άρθρο 255 της Συνθήκης για τη λειτουργία της Ευρωπαϊκής Ένωσης έδωσε τη γνώμη της σχετικά με την επάρκεια του κ. Anthony BORG BARTHET για την άσκηση των καθηκόντων του δικαστή του Δικαστηρίου,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Anthony BORG BARTHET διορίζεται δικαστής του Δικαστηρίου, για την περίοδο από 7ης Οκτωβρίου 2012 έως 6ης Οκτωβρίου 2018.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Σεπτεμβρίου 2012.

            Ο Πρόεδρος

         Κ. ΚΟΡΝΗΛΊΟΥ

      (1)  ΕΕ L 121 της 8.5.2012, σ. 21.

      (2)  ΕΕ L 169 της 29.6.2012, σ. 60.


title: 2005/230/ΕΚ: Απόφαση Proxima/3/2005 της Επιτροπής Πολιτικής και Ασφάλειας, της 4ης Μαρτίου 2005, σχετικά με τη σύσταση της επιτροπής συνεισφερόντων για την αστυνομική αποστολή της Ευρωπαϊκής Ένωσης (EUPOL Proxima) στην Πρώην Γιουγκοσλαβική Δημοκρατία της Μακεδονίας (FYROM)

text:
               18.3.2005

               EL

               Επίσημη Εφημερίδα της Ευρωπαϊκής Ένωσης

               L 72/25

      ΑΠΌΦΑΣΗ PROXIMA/3/2005 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 4ης Μαρτίου 2005
   σχετικά με τη σύσταση της επιτροπής συνεισφερόντων για την αστυνομική αποστολή της Ευρωπαϊκής Ένωσης (EUPOL Proxima) στην Πρώην Γιουγκοσλαβική Δημοκρατία της Μακεδονίας (FYROM)
   (2005/230/ΕΚ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος,
   την κοινή δράση 2004/789/ΚΕΠΠΑ του Συμβουλίου, της 22ας Νοεμβρίου 2004 για την παράταση της αστυνομικής αποστολής της Ευρωπαϊκής Ένωσης (EUPOL Proxima) στην Πρώην Γιουγκοσλαβική Δημοκρατία της Μακεδονίας (FYROM) (1), και ιδίως το άρθρο 9 παράγραφος 7,
   Εκτιμώντας τα ακόλουθα:

               (1)

               Σύμφωνα με το άρθρο 9 παράγραφος 7 της κοινής δράσης 2004/789/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις σχετικές αποφάσεις για τη σύσταση Επιτροπής Συνεισφερόντων για την αστυνομική αποστολή της Ευρωπαϊκής Ένωσης (EUPOL Proxima) στην Πρώην Γιουγκοσλαβική Δημοκρατία της Μακεδονίας (FYROM).

               (2)

               Τα συμπεράσματα του Ευρωπαϊκού Συμβουλίου του Γκέτεμποργκ της 15ης και 16ης Ιουνίου 2001 ενέκριναν κατευθυντήριες γραμμές και πρακτικές ρυθμίσεις για τη συμμετοχή τρίτων κρατών σε αστυνομικές αποστολές. Το Συμβούλιο υιοθέτησε «Διαβουλεύσεις και ρυθμίσεις για τη συμβολή κρατών μη μελών της ΕΕ σε επιχειρήσεις μη στρατιωτικής διαχείρισης κρίσεων εκ μέρους της ΕΕ» στις 10 Δεκεμβρίου 2002 (2) βάσει των οποίων αναπτύχθηκαν περαιτέρω οι ρυθμίσεις για τη συμμετοχή τρίτων κρατών σε επιχειρήσεις μη στρατιωτικής διαχείρισης κρίσεων, συμπεριλαμβανομένης της σύστασης της επιτροπής συνεισφερόντων.

               (3)

               Η Επιτροπή Συνεισφερόντων θα διαδραματίζει βασικό ρόλο στην τρέχουσα διαχείριση της επιχείρησης· η Επιτροπή Συνεισφερόντων θα αποτελεί το κύριο πλαίσιο για τη συζήτηση όλων των προβλημάτων των σχετιζόμενων με την καθημερινή διαχείριση της αποστολής· η επιτροπή πολιτικής και ασφάλειας, η οποία ασκεί τον πολιτικό έλεγχο και έχει τη στρατηγική διεύθυνση της αποστολής, θα λαμβάνει υπόψη της τις απόψεις της επιτροπής συνεισφερόντων,

         ΑΠΟΦΑΣΙΖΕΙ:
   Άρθρο 1
   Σύσταση
   Συνιστάται επιτροπή συνεισφερόντων για την αστυνομική αποστολή της Ευρωπαϊκής Ένωσης (EUROL Proxima) στην Πρώην Γιουγκοσλαβική Δημοκρατία της Μακεδονίας (στο εξής αποκαλούμενη «ΕπΣ»).
   Άρθρο 2
   Καθήκοντα
   1.   Η ΕπΣ μπορεί να εκφράζει απόψεις, οι οποίες θα λαμβάνονται υπόψη από την επιτροπή πολιτικής και ασφάλειας, η οποία ασκεί τον πολιτικό έλεγχο και τη στρατιωτική διεύθυνση της αποστολής.
   2.   Η εντολή καθηκόντων της ΕπΣ καθορίζεται στις «Διαβουλεύσεις και ρυθμίσεις για τη συμβολή κρατών μη μελών της ΕΕ σε επιχειρήσεις μη στρατιωτικής διαχείρισης κρίσεων εκ μέρους της ΕΕ».
   Άρθρο 3
   Σύνθεση
   1.   Όλα τα κράτη μέλη της ΕΕ δικαιούνται να παρίστανται στις συζητήσεις της ΕπΣ, αλλά μόνον τα συνεισφέροντα κράτη συμμετέχουν στην καθημερινή διαχείριση της αποστολής. Οι αντιπρόσωποι των τρίτων κρατών τα οποία συμμετέχουν στην αποστολή μπορούν να παρακολουθούν τις συνεδριάσεις της ΕπΣ. Εκπρόσωπος της Ευρωπαϊκής Επιτροπής μπορεί επίσης να παρακολουθεί συνεδριάσεις της ΕπΣ.
   2.   Η ΕπΣ ενημερώνεται τακτικά από τον αρχηγό της αστυνομικής αποστολής.
   Άρθρο 4
   Πρόεδρος
   Για την αποστολή αυτή, σύμφωνα με το προαναφερόμενο έγγραφο για τις Διαβουλεύσεις και τις πρακτικές ρυθμίσεις, η ΕπΣ θα προεδρεύεται από αντιπρόσωπο του γενικού γραμματέα/ύπατου εκπρόσωπου, σε στενή διαβούλευση με την προεδρία.
   Άρθρο 5
   Συνεδριάσεις
   1.   Η ΕπΣ συγκαλείται από τον Πρόεδρο σε τακτική βάση. Όταν οι περιστάσεις το απαιτούν, είναι δυνατό να συγκαλούνται έκτακτες συνεδριάσεις με πρωτοβουλία του Προέδρου ή έπειτα από αίτηση αντιπροσώπου συμμετέχοντος κράτους.
   2.   Ο πρόεδρος διανέμει εκ των προτέρων την προσωρινή ημερήσια διάταξη και τα έγγραφα που αφορούν τη συνεδρίαση. Ο πρόεδρος είναι υπεύθυνος για τη διαβίβαση των αποτελεσμάτων των συζητήσεων της ΕπΣ στην επιτροπή πολιτικής και ασφάλειας.
   Άρθρο 6
   Εμπιστευτικότητα
   1.   Οι κανόνες ασφαλείας του Συμβουλίου εφαρμόζονται σε όλες τις συνεδριάσεις και εργασίες της ΕπΣ. Ειδικότερα, οι αντιπρόσωποι στην ΕπΣ πρέπει να διαθέτουν κατάλληλες άδειες ασφαλείας.
   2.   Οι συζητήσεις στην ΕπΣ καλύπτονται από την υποχρέωση του επαγγελματικού απορρήτου.
   Άρθρο 7
   Έναρξη ισχύος
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 4 Μαρτίου 2005.

            Για την Επιτροπή Πολιτικής και Ασφάλειας

            Ο Πρόεδρος

         P. DUHR

      (1)  ΕΕ L 348 της 24.11.2004, σ. 40· κοινή δράση όπως τροποποιήθηκε από την κοινή δράση 2005/142/ΚΕΠΠΑ (ΕΕ L 48 της 19.2.2005, σ. 45).

      (2)  15203/1/02 REV 1 της 13ης Δεκεμβρίου 2002.


title: 2011/475/ΕΕ: Απόφαση του Συμβουλίου, της 22ας Ιουλίου 2011 , για την υπογραφή, εξ ονόματος της Ένωσης, της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Δημοκρατίας της Λιβερίας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση

text:
               28.7.2011

               EL

               Επίσημη Εφημερίδα της Ευρωπαϊκής Ένωσης

               L 196/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Ιουλίου 2011
   για την υπογραφή, εξ ονόματος της Ένωσης, της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Δημοκρατίας της Λιβερίας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση
   (2011/475/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 3 πρώτο εδάφιο, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Τον Μάιο του 2003, η Επιτροπή εξέδωσε ανακοίνωση προς το Συμβούλιο και το Ευρωπαϊκό Κοινοβούλιο με τίτλο «Η επιβολή της δασικής νομοθεσίας, η διακυβέρνηση και το εμπόριο (FLEGT): Πρόταση για σχέδιο δράσης της ΕΕ», με την οποία ζητούσε τη λήψη μέτρων για την αντιμετώπιση της παράνομης υλοτομίας μέσω της σύναψης εθελοντικών συμφωνιών εταιρικής σχέσης με χώρες παραγωγής ξυλείας. Τα συμπεράσματα του Συμβουλίου για το εν λόγω σχέδιο δράσης εκδόθηκαν τον Οκτώβριο του 2003 (1) και το Ευρωπαϊκό Κοινοβούλιο εξέδωσε ψήφισμα σχετικά με το θέμα στις 11 Ιουλίου 2005 (2).

               (2)

               Στις 5 Δεκεμβρίου 2005, το Συμβούλιο ενέκρινε να αρχίσει η Επιτροπή διαπραγματεύσεις για τη σύναψη συμφωνιών εταιρικής σχέσης σχετικά με την εφαρμογή του σχεδίου δράσης της ΕΕ για την επιβολή της δασικής νομοθεσίας, τη διακυβέρνηση και το εμπόριο.

               (3)

               Στις 20 Δεκεμβρίου 2005, το Συμβούλιο εξέδωσε τον κανονισμό (ΕΚ) αριθ. 2173/2005 (3), που δημιούργησε εθελοντικό σύστημα αδειών FLEGT για τις εισαγωγές στην Ένωση προϊόντων ξυλείας από χώρες με τις οποίες η Ένωση έχει συνάψει εθελοντικές συμφωνίες εταιρικής σχέσης.

               (4)

               Οι διαπραγματεύσεις με τη Δημοκρατία της Λιβερίας έχουν ολοκληρωθεί και η εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Δημοκρατίας της Λιβερίας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση (στο εξής «συμφωνία») μονογραφήθηκε στις 9 Μαΐου 2011.

               (5)

               Η συμφωνία θα πρέπει να υπογραφεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται, εξ ονόματος της Ένωσης, η υπογραφή της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Δημοκρατίας της Λιβερίας σχετικά με την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση (στο εξής «συμφωνία»), με την επιφύλαξη της σύναψης της εν λόγω συμφωνίας (4).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 22 Ιουλίου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ C 268 της 7.11.2003, σ. 1.

      (2)  ΕΕ C 157 E της 6.7.2006, σ. 482.

      (3)  ΕΕ L 347 της 30.12.2005, σ. 1.

      (4)  Το κείμενο της συμφωνίας θα δημοσιευθεί μαζί με την απόφαση για τη σύναψή της.